ועדת החינוך, התרבות והספורט, כנסת 23, פרוטוקול מספר 5, 2020-06-10 09:30

קטי קטרין שטרית: בוקר טוב.

קטי קטרין שטרית: אני פותחת את ישיבת ועדת החינוך.

אורלי פרומן: אני רוצה להציע הצעה לסדר.

קטי קטרין שטרית: כן, כן.

קטי קטרין שטרית: בוקר טוב למי שנמצא איתנו בזום ולמי שנוכח כאן.

קטי קטרין שטרית: אני פותחת את ישיבת ועדת החינוך, התרבות והספורט, 10 ביוני 2020, י"ח תש"פ.

קטי קטרין שטרית: השעה 9:40.

קטי קטרין שטרית: אנחנו רוצים לפתוח בישיבה.

קטי קטרין שטרית: הנושא שלנו היום הוא החזר כספי ההורים בעקבות ביטול המסעות לפולין.

קטי קטרין שטרית: הרחבנו רבות בנושא הזה בחודשים האחרונים.

קטי קטרין שטרית: זה נושא שהחלטתי להעלות בעקבות פנייה של הנהגת ההורים שאני מבקשת לשבח.

קטי קטרין שטרית: זה נושא כל כך כאוב שמפריע לכל כך הרבה הורים ולכל כך הרבה ילדים בעיקר בתקופה הזאת בפרויקט כל כך ערכי לדורות הבאים.

קטי קטרין שטרית: מחובתנו כנבחרי ציבור לדאוג לכך שהכספים יוחזרו להורים במלואם.

קטי קטרין שטרית: נמצאים איתנו גם חברים ממשרד החינוך, ממשרד האוצר.

קטי קטרין שטרית: אנחנו, כמובן, נשמע אותם.

קטי קטרין שטרית: אנחנו מבקשים לקבל היום סטטוס.

קטי קטרין שטרית: חשוב לנו להבהיר לכולם שהנושא הזה לא יירד מהפרק עד שלא יוחזרו הכספים להורים ולילדים.

קטי קטרין שטרית: לכן זה המצב היום בוועדת חינוך, וזה יהיה גם המצב בכל ועדה שנהיה ועל כל דוכן שאפשרי יהיה לשאת דברים – אנחנו נאמר ונבקש לדעת מה קורה.

קטי קטרין שטרית: מה גם ששר החינוך יואב גלנט הודיע מעל דוכן הכנסת קבל עם ועדה שהכספים יוחזרו להורים.

קטי קטרין שטרית: נפתח בהצעה לסדר של חברת הכנסת אורלי פרומן, בבקשה.

אורלי פרומן: אני רוצה להציע הצעה לסדר שלא קשורה לנושא של פולין.

אורלי פרומן: נתייחס לפולין אחר כך.

אורלי פרומן: אני מבקשת מהיושב-ראש להעלות לדיון דחוף את איסור התיקון לחוק חינוך מיוחד.

אורלי פרומן: היה פיילוט במחוז צפון וזה אמור להיות מיושם, כנראה, בכל רחבי הארץ.

אורלי פרומן: אני מבקשת שנעשה דיון בנושא, נשמע מה התוצאות של הפיילוט, איך הם מתארגנים.

אורלי פרומן: הנושא השני שהוא דחוף לא פחות זה נושא הגנים הפרטיים.

אורלי פרומן: דנו פה כבר בעבר.

אורלי פרומן: חשוב לציין ש-2,150 גנים נסגרו בעקבות משבר הקורונה ומתוכם 150 נסגרו אחרי שהם חזרו.

אורלי פרומן: הכסף מהאוצר לא הגיע, הפיצוי על התקופה שהגנים היו סגורים לא הגיע והם מאיימים בפתיחת שנת הלימודים, כמובן.

אורלי פרומן: זה מצריך דיון דחוף.

קטי קטרין שטרית: בסדר גמור.

קטי קטרין שטרית: אני בכלל חושבת שצריך לקיים דיון בנושא הגיל הרך כי לפני מערכת הבחירות – אני כבר לא זוכרת אם זה היה לפני השנייה או השלישית – כל כך הרבה מערכות בשנה – דיברו איתנו על הרפורמה של הגיל הרך – להעביר אותם ממשרד הרווחה למשרד החינוך שזה כמובן תהליך - -

אורלי פרומן: זה הנושא השלישי.

אורלי פרומן: יהודית, את יכולה לכתוב שזה צריך להיות דיון מאוד מהותי על הגיל הרך מלידה ואילך.

אורלי פרומן: הגנים הפרטיים זה נקודתי כי כרגע הם במצוקה כי לא שולמו להם הכספים.

אורלי פרומן: הגיל הרך הוא נושא מהותי שצריך לקיים בו דיון.

אורלי פרומן: תודה.

קטי קטרין שטרית: בסדר.

קטי קטרין שטרית: אז נפתח את הדיון.

קטי קטרין שטרית: אני מזכירה שוב את הנושאים: אנחנו מדברים על זכרון יום השואה שזה ערך עליון.

קטי קטרין שטרית: אנחנו מדברים על 21 מיליון שקלים שצריכים לשוב להורים ולילדים.

קטי קטרין שטרית: דיברנו על כך ששר החינוך הבטיח שהכסף יחזור, והשאלה היא מתי זה יקרה.

קטי קטרין שטרית: ההורים מבקשים תשובות, ובשלב זה לא מקבלים.

קטי קטרין שטרית: חשוב לי שלא ייפלו בין הכיסאות.

קטי קטרין שטרית: אני רוצה לציין גם את המשלחות של תנועות הנוער.

קטי קטרין שטרית: אנחנו לא נגענו בהם בכל המערך של הדיונים בנושא המשלחות לפולין אבל יש משלחות שהיו אמורות לצאת באמצעות תנועות הנוער וגם הם לא קיבלו וגם להם חייבת להיות התייחסות.

קטי קטרין שטרית: דינם של ילדים שהיו אמורים לצאת באמצעות משרד החינוך דרך בתי הספר שלהם או דרך תנועות הנוער – שוות.

קטי קטרין שטרית: כל הילדים שווים בעינינו.

קטי קטרין שטרית: הדיון הזה חשוב גם לעתיד כי גם המשלחות שאמורות לצאת בשנה הבאה – גם בהן יש בעיה כרגע.

קטי קטרין שטרית: אבל, נכון, אסור בשום פנים ואופן לאפשר מצב שבו נאבד אמון בפרויקט האדיר הזה ששנים עבדו על קיומו.

קטי קטרין שטרית: במהלך כל השנה הילדים עוברים תהליכים מאוד חשובים שהשיא שלהם הוא ההגעה לפולין.

קטי קטרין שטרית: לכן בתקווה שנוכל לקבל היום תשובות מהגורמים המוסמכים ומהגורמים הרלוונטיים שאמורים להשיב לנו, וננהל את הדיון כמו שצריך.

קטי קטרין שטרית: נתחיל עם נציגות ההורים.

קטי קטרין שטרית: עורך דין רהב עוז, בבקשה.

רהב עוז: בוקר טוב לכולם.

רהב עוז: רציתי לדבר איך מחזירים את הכספים כי ההחלטה גם בזכותך, חברת הכנסת קטי, הגיעה ב-27 במאי מעל בימת הכנסת להחזיר את הכספים.

רהב עוז: מאז עד היום הכספים האלה לא הוחזרו.

רהב עוז: דהיינו הכספים נאספו ביעילות ובמהירות על-ידי החברות אבל לא הושבו להורים.

רהב עוז: יש לנו המידע המלא איפה הכספים האלה נמצאים, כמה כסף צריך להחזיר, מיהם ההורים, איך להחזיר, בדיוק כמה למי להחזיר – וזה לא קורה, זה תקוע איפשהו.

רהב עוז: אני לא מצליח להבין מרמת הידע שיש, הנכונות, ההחלטות והממצאים הקיימים בשטח לרמת הביצוע – משהו בתהליך הזה לא קיים.

רהב עוז: הימים ספורים.

רהב עוז: הכסף הזה לא יישאר לעולם באותו מקום ובאותה הנקודה.

רהב עוז: צריך לפעול ביעילות ובמהירות בדיוק כמו שגבו את הכספים ולהשיב אותם כפירמידה הפוכה.

רהב עוז: איך לעשות את זה?

רהב עוז: אם פה הנקודה הבעייתית אנחנו נשמח להירתם לנושא ולתת יד ואפילו להציע הצעות.

רהב עוז: יש לנו הדרך המנותבת והנכונה כדי לעשות את זה בכמה מישורים.

רהב עוז: הסכום הזה שהיום כל התלמידים וההורים זקוקים לו הוא סכום נכבד.

רהב עוז: אמנם הסכום המצטבר הוא 21 מיליון שקל, אבל כשמדברים על רמת הפרט, על התלמידים, לכל אחד ואחת מהם, במיוחד בתקופה הנוכחית, מדובר בסכום לא מבוטל.

רהב עוז: אנשים צריכים את הכסף הזה.

רהב עוז: אני רוצה לנגוע בנקודה נוספת שאמרת נכון – הנושא של האמון הוא משהו שאנחנו חייבים לשמר גם לעתיד כדי שלא נדיר את רגליהם של אלה שאולי ידם אינה משגת באופן מלא ויגידו, שאם זה לא ייצא לפועל לא נראה את הכסף חזרה, ופשוט לא יירשמו מראש.

רהב עוז: הנושא של האמון במסעות האלה הוא משהו שחייבים לשים עליו דגש.

רהב עוז: גם החזרת הכספים כמו איסוף הכספים חייב להיעשות במהירות וביעילות ובאופן מידי.

רהב עוז: אין מה להמתין עוד.

רהב עוז: אני אשמח להבין איפה זה עומד כרגע.

קטי קטרין שטרית: שאלת שאלות נכונות.

קטי קטרין שטרית: אנחנו מדברים על השאלה איך להחזיר את הכסף.

קטי קטרין שטרית: אני גם מוסיפה למה שאמרת – מהו הלו"ז?

קטי קטרין שטרית: מתי נוכל לראות את תהליך החזרה?

קטי קטרין שטרית: אני מציעה שנעלה כרגע את נציג משרד החינוך.

קטי קטרין שטרית: מר עמוס שקדי, חשב המשרד.

קטי קטרין שטרית: שמעת את חברת הכנסת אורלי פרומן, אותי ואת נציג ההורים.

קטי קטרין שטרית: השר עדכן אותי שנערכו ישיבות במשרד, ואנחנו נשמח לשמוע מה התוצאות של הישיבות האחרונות האלה.

קטי קטרין שטרית: בוודאי, יש לך גם תשובות עבורנו.

עמוס שקדי: בהמשך להנחיה של שר החינוך אנחנו נפגשנו עם כל החברות.

עמוס שקדי: נדמה לי שיש תשע חברות, נפגשנו עם שמונה – איסתא לא הגיעה.

עמוס שקדי: נפגשנו עם שמונה חברות בשבוע שעבר, והם אוספים את הנתונים.

עמוס שקדי: אנחנו קיווינו שהנתונים יגיעו בסוף השבוע הזה.

עמוס שקדי: כנראה, יש עיכוב מסוים ואני מקווה מאוד שהם יגיעו עד סוף השבוע הבא.

עמוס שקדי: לטענת החברות, חלק ניכר מהעובדים שנמצאים בחל"ת - - - במקביל המשרד איתר מקור תקציבי ופתח - - - עם משרד האוצר שביקש נתונים.

עמוס שקדי: ברגע שנקבל את כל הנתונים נביא את זה לאוצר והם ילמדו את זה ומשם נתקדם.

עמוס שקדי: אין לי לו"ז קונקרטי להגיד מתי נחזיר את הכסף כי אנחנו אוספים את הנתונים ואחרי זה נהיה בשיח עם האוצר.

קטי קטרין שטרית: אני לא הבנתי איזה נתונים אתם אוספים.

קטי קטרין שטרית: התהליך הוא פשוט מאוד.

קטי קטרין שטרית: השר אמר לי כשדיברתי איתו שהמשרד יחזיר ואחר כך תיעשה התחשבנות מול החברות.

עמוס שקדי: אני לא אמרתי שלא.

עמוס שקדי: אמרתי שכרגע אין לי רשימת התלמידים שאני צריך להחזיר להם וכמה אני צריך להחזיר להם.

קטי קטרין שטרית: אבל יש הנתונים האלה בבתי הספר.

קטי קטרין שטרית: ידעו לגבות את הכספים האלה מהילדים ובאותו תהליך עושים את זה רק הפוך – מכיסם של ההורים למשרד החינוך וממשרד החינוך להורים.

עמוס שקדי: זה פשוט לא נכון עובדתית.

קטי קטרין שטרית: בבקשה, אז תסביר לנו.

עמוס שקדי: משרד החינוך לא עסק בגבייה של הכספים.

עמוס שקדי: כל בית ספר - - -

קטי קטרין שטרית: בתי הספר.

עמוס שקדי: נכיר את העובדות: משרד החינוך לא עסק בגביית כספים.

עמוס שקדי: כל בית-ספר התקשר באופן ישיר עם איזושהי חברת נסיעות.

עמוס שקדי: מכל מיני סיבות אין לי כרגע רישום איזה בית-ספר עבד מול איזו חברת נסיעות.

עמוס שקדי: אנחנו מבקשים מכל חברת נסיעות מיהו התלמיד, כמה שילם, כמה לא שילם.

עמוס שקדי: יש מקרים שבהם הורים ביטלו את הוראת הקבע.

עמוס שקדי: כך שהנתונים האלה מפוזרים ולא מאוחדים.

עמוס שקדי: זה עשרות בתי ספר ואלפי הורים וזה לוקח זמן.

עמוס שקדי: אני מקווה שייקח מעט זמן אבל אין לנו כרגע הנתונים, אנחנו בתהליכי איסוף שלהם.

קטי קטרין שטרית: אבל יש הנתונים האלה בבתי הספר.

קטי קטרין שטרית: עושים תהליך הפוך.

אורלי פרומן: עמוס, הקצבתם לוח זמנים?

אורלי פרומן: אפשר לאסוף נתונים גם כמה חודשים.

אורלי פרומן: האם הקצבתם לוח זמנים?

עמוס שקדי: אין לנו כוונה שזה ייקח כמה חודשים.

עמוס שקדי: לתומי אני חושב שיש גם אינטרס של החברות לגמור את זה כי הופעל לחץ גם על החברות.

עמוס שקדי: אנחנו קיווינו, לפי ההערכה הראשונית, שזה ייגמר תוך שבוע, דהיינו בסוף השבוע הזה.

עמוס שקדי: נכון לעכשיו רק חברה אחת מסרה נתונים של משלחת אחת או שתיים, כלומר זה מיעוט שולי.

עמוס שקדי: אנחנו מקווים מאוד שתוך שבוע וחצי זה ייגמר.

קטי קטרין שטרית: אני רוצה להבין דבר אחד.

קטי קטרין שטרית: מה שאתה מסביר זה שאותן חברות שטרחו רבות כדי לקבל את המכרז – אני בטוחה שהן השתוקקו לעשות את המסעות לפולין הן אלה שעבדו מול בית-הספר.

קטי קטרין שטרית: אתה גם לא זוכר את שמות החברות כי אתה אומר שכל בית ספר יצר קשר עם החברות.

קטי קטרין שטרית: הרי זה חברות שעברו מכרז, זה לא חברה שנקשו בדלת שלה, ואמרו לה, האם את יכולה לארגן את המסע לפולין.

קטי קטרין שטרית: אלה חברות שזכו במכרז שמשרד החינוך ערך.

קטי קטרין שטרית: לכן למשרד החינוך יש גם המנוף.

קטי קטרין שטרית: הרי המסעות האלה יחזרו.

קטי קטרין שטרית: נגיף קורונה לא הולך להישאר איתנו לאורך עשרות ומאות שנים, הוא ייעלם מהעולם באיזשהו שלב.

קטי קטרין שטרית: לכן המסעות יחזרו.

קטי קטרין שטרית: לכן אתה אומר: יש לנו חברות שחלקן לא יצרו קשר – חוסר אכפתיות, לא משנה מה הסיבה – אנחנו צריכים לאסוף נתונים.

קטי קטרין שטרית: אז אם המצב הוא כזה אז כמו שאמרה חברת הכנסת אורלי פרומן, זה יכול לקחת יובל.

קטי קטרין שטרית: מה הבעיה שכל בית-ספר – הרי יש מנהלים ומפקחים במשרד החינוך ורשת רחבה מאוד של אנשי מקצוע שיכולים להביא את הנתונים האלה תוך לא יותר משבוע ימים, מר שקדי.

קטי קטרין שטרית: זה לא כזה מורכב.

קטי קטרין שטרית: לכל בית-ספר יש הרשימה, ויש בדיוק הסכום שהילד שילם ויש כל הנתונים האפשריים.

קטי קטרין שטרית: אז לוקחים את הנתונים האלה באמצעות מנהלי בתי-הספר שאני בטוחה שכולם ירצו בוודאות לסייע לאותם ילדים ולהחזיר להם את הכסף.

קטי קטרין שטרית: זה לא משהו שאמור להיות מורכב ומסובך כל-כך.

עמוס שקדי: אני לא אמרתי שזה מורכב ומסובך.

עמוס שקדי: כל יום שחושבים שיותר קל ומהיר לאסוף את נתונים דרך החברות – בחלק מהמקרים ההרשמה הייתה ישירות בין ההורים לבית-הספר.

עמוס שקדי: לא בטוח שלבתי-הספר יש נתונים אם ההורה שילם או לא שילם וכמה בוטל.

עמוס שקדי: אני לא אומר שאם בסוף לא אקבל את הנתונים לא אחפש נתונים בדרך אחרת.

עמוס שקדי: אבל כרגע הייתה הסכמה של החברות לשתף איתנו פעולה, זה רק לוקח להם קצת יותר זמן.

עמוס שקדי: אכן הביטול היה לפני כמה חודשים אבל הנחיית השר קרתה לפני שבוע וחצי, כך שאם אני מודד את זה מרגע הנחיית השר זה לא שאנחנו גוררים רגליים, אלא עובדים כדי לפתור את הבעיה הזאת.

עמוס שקדי: אני חוזר ואומר שאני מקווה שעד סוף השבוע הבא יהיו כל הנתונים.

עמוס שקדי: אני לא מתכוון לגרור את זה חודשים.

אורלי פרומן: עמוס, אנחנו מבינים את התהליך.

אורלי פרומן: מה שאנחנו מבקשות בסך-הכול זה שיהיה דד-ליין, תאריך.

אורלי פרומן: תגיד – 20 ביוני כל החברות, זה התאריך האחרון.

אורלי פרומן: אני סתם זרקתי תאריך – אתם תיתנו.

אורלי פרומן: אבל ברגע שיש תאריך אנחנו יודעים שזה מחייב את הגוף שרוצה להמשיך לעבוד איתכם ורוצה לזכות גם במכרז הבא לעמוד בלוח הזמנים.

אורלי פרומן: די, משכנו את זה מספיק, צריך לקצר את לוחות הזמנים.

אורלי פרומן: תיתנו תאריך יעד להעברת כל הנתונים אליכם ומרגע זה תגיד לנו מה יקרה.

קטי קטרין שטרית: הערה שלא קשורה לדיון שלנו – אני רוצה לומר לך, מר שקדי, שאתמול כחברה בוועדת כספים ביקשתי לא להעניק לחברות האלה את מענק התעסוקה שאמורים לקבל עד שלא יוחזרו הכספים, עד שהם לא יבואו אליכם ויגמרו את ההתחשבנות.

קטי קטרין שטרית: כי מצד שני הם מבקשים תמיכה מהמדינה עבור העובדים שלהם.

קטי קטרין שטרית: אבל הם לא חושבים לרגע על אותם ילדים שממתינים בבית ומחכים שהכסף יחזור לאותם הורים שחלקם יצאו לחל"ת או חלקם פוטרו; לאותו ילד שוויתר על שיעורי נהיגה כדי לצאת לפרויקט האדיר הזה.

קטי קטרין שטרית: הם לא התחשבו באותה אימא נכה שאספה שקל לשקל כדי להוציא את הילד שלה.

קטי קטרין שטרית: הרי מי בעצם אמור להגן עליהם?

קטי קטרין שטרית: זה משרד החינוך.

קטי קטרין שטרית: החוזה הוא לא בין ההורים לבין אותו משרד נסיעות.

קטי קטרין שטרית: ממש לא.

קטי קטרין שטרית: הפרויקט הזה הגיע לבית-הספר במסגרת הלימודים, ובמסגרת הפרויקט הזה המחויבות היא של משרד החינוך.

קטי קטרין שטרית: אתה כנציג החשב הכללי אמור לעשות הכול כדי להשיב לילדים האלה את הכסף כי יש פה עוול שנגרם לילדים.

עמוס שקדי: מהפגישות עם החברות לא התרשמתי שהם אדישים ולא התרשמתי שהם לא רוצים לשתף פעולה.

עמוס שקדי: אני התרשמתי שהם רוצים לשתף פעולה.

עמוס שקדי: בפגישה שלי עם החברות היה לי הרושם שהם כן מעוניינים לשתף פעולה איתנו - - -

אורלי פרומן: אנחנו הבנו את תחילת התהליך.

אורלי פרומן: אתם צריכים לקבוע מועד אחרון למסירת כל הנתונים – אוקיי.

אורלי פרומן: כשכל הנתונים יהיו בידיך, עמוס שקדי, מה יקרה אז?

עמוס שקדי: אני אצטרך לקבל אישור של משרד האוצר לפיצוי.

עמוס שקדי: ככל שהוא יינתן אנחנו נפעל להחזיר את הכסף.

אורלי פרומן: אתם תעבירו את הפיצוי להורים?

אורלי פרומן: באיזו דרך?

עמוס שקדי: בחלק מהמקרים נעביר ישירות, בחלק מהמקרים אנחנו נעביר דרך החברות.

עמוס שקדי: זה תלוי בחברה ובדפוס הפעולה של אותה חברה.

אורלי פרומן: דרך החברות?

אורלי פרומן: לחברות כבר יש הכסף.

אורלי פרומן: הן לא צריכות את הכסף שלך.

אורלי פרומן: אם אתה מעביר ישירות זה אומר שהחברות מעבירות אליך את הכספים?

אורלי פרומן: אני לא הבנתי.

אורלי פרומן: למה להעביר לחברות?

עמוס שקדי: השאלה המשפטית שעוד לא לובנה עד הסוף זה כמה והאם דמי הביטול שההורים שילמו תקפים וצריכים להישאר בידי החברות.

עמוס שקדי: ככל שדמי הביטול אכן תקפים וצריכים להישאר בידי החברות אז עמדת שר החינוך היא שמי שישלם את דמי הביטול זה המשרד ולא ההורים.

קטי קטרין שטרית: שר החינוך אמר שצריך להחזיר את הכסף לילדים עד האגורה האחרונה.

קטי קטרין שטרית: הוא הדגיש את זה.

קטי קטרין שטרית: משפטית אין פה סוגיה.

קטי קטרין שטרית: אם המשרד לקח אחריות המשרד צריך לשלם את זה.

קטי קטרין שטרית: באמצעות חברת הנסיעות זה לא יקרה כי הם יגררו רגליים.

עמוס שקדי: חברת הכנסת שטרית, אני פה בשני כובעים: אני גם נציג משרד האוצר וגם נציג משרד החינוך.

עמוס שקדי: מבחינת משרד החינוך, אכן שר החינוך הנחה שיחזירו את הכסף ומבחינתו בכל מקרה ההורים לא צריכים לשאת בדמי הביטול.

עמוס שקדי: משרד האוצר, לפחות חלק מהגורמים שם, מעוניין ללמוד את הסוגיה הזאת ועוד לא גיבש את עמדתו באשר למצב המשפטי.

עמוס שקדי: כך שהוא מחכה לנתונים כדי לגבש את הדעה.

אורלי פרומן: את העמדה העקרונית הוא יכול לגבש כבר עכשיו.

אורלי פרומן: מה זה משנה אם יש 100 ילדים שצריך להחזיר להם או 120?

אורלי פרומן: רק כשיהיו לו כל הנתונים משרד האוצר יתחיל לגבש את עמדתו לגבי הסוגיה?

אורלי פרומן: חבר'ה, אתם מורחים את הזמן.

אורלי פרומן: משרד האוצר יכול לעבוד במקביל.

אורלי פרומן: יש פה סוגיה, אתם יודעים את הגרוסו-מודו של הנתונים.

אורלי פרומן: אחר כך יגיעו הנתונים המדויקים אבל העניין הוא עקרוני מבחינת משרד האוצר כדי לדון בסוגיה.

אורלי פרומן: אתם יודעים לתת את הפירוט הגדול של 21 מיליון שקלים – בכמה ילדים מדובר.

אורלי פרומן: אל תגררו.

אורלי פרומן: עד שאתם תאספו ועד שהוא ידון בסוגיה אנחנו נגיע - - -

קטי קטרין שטרית: מר שקדי, גם אם נצטרך לגרור לכאן גם את השר - - - וגם את שר האוצר – זאת סוגיה מאוד פשוטה.

קטי קטרין שטרית: אתמול העברנו מיליארדים בוועדת כספים בנושא חוק עידוד תעסוקה.

קטי קטרין שטרית: יש פה מצב הרבה יותר גרוע – אנחנו מדברים על ילדים, אנחנו מדברים על אמון, אנחנו מדברים על דברים שאפשר לפתור אותם, זה לא נמצא בשמים.

קטי קטרין שטרית: גבו כסף – תחזירו את הכסף.

קטי קטרין שטרית: איך עושים את זה?

קטי קטרין שטרית: השר בפירוש חזר על זה לא פעם ולא פעמיים ואמר:

קטי קטרין שטרית: אנחנו למעלה נשבור את הראש – הכסף צריך להיות מוחזר לילדים.

עמוס שקדי: אני לא - - - מן הפן הפרקטי של ההחזר.

עמוס שקדי: ברגע שיתק

עמוס שקדי: בלו כלל האישורים וכל הנתונים יהיו אצלנו אנחנו נדע להחזיר את הכסף להורים.

עמוס שקדי: אני, דרך אגב, חושב שיותר קל להחזיר דרך החברות.

עמוס שקדי: יש כ-10,000 משפחות שאמורות לקבל כסף חזרה.

עמוס שקדי: אם נצטרך להקים - - - זה בוודאי ייקח חודשים.

אורלי פרומן: אתם בקשר ישיר עם בתי-הספר – תעבירו לבתי-ספר במסגרת העברות של אחרים.

אורלי פרומן: אם תעבירו לחברות אתם שוב תהיו תלויים בחברות.

עמוס שקדי: אני סבור שהדיון העקרוני מאוד חשוב.

עמוס שקדי: הדיון הטכני – אני לא צופה שהוא יהיה אבן הנגף.

עמוס שקדי: אנחנו נדע להתמודד עם התהליך הטכני איך להחזיר את הכסף להורים כשיתקבלו כלל האישורים.

אורלי פרומן: את הדיון העקרוני עם משרד האוצר אני מבקשת לקיים עכשיו במקביל לאיסוף הנתונים.

אורלי פרומן: לא צריך לחכות לקוצו של יו"ד.

אורלי פרומן: אתם יודעים בגרוסו-מודו במה מדובר ובכמה מדובר.

קטי קטרין שטרית: אנחנו גם נבקש חוות דעת משפטית של היועצת המשפטית שלנו בוועדה לנושא הזה.

קטי קטרין שטרית: כי אתה אומר שיש פה בעיה משפטית איך מחזירים להם.

קטי קטרין שטרית: הרי אם אתה רוצה שיעבירו את הכספים דרך החברות - -

עמוס שקדי: לא אמרתי שיש בעיה משפטית איך מחזירים להם.

עמוס שקדי: אני לא מדבר על האמירה הערכית, אלא אמרתי שיש סוגיה משפטית על מי חלה חובת דמי הביטול: על ההורים, על החברות או על משרד החינוך?

עמוס שקדי: זאת שאלה משפטית.

עמוס שקדי: גם משרד המשפטים, המשנה לפרקליטת המדינה אורית קורן מטפלת בסוגיה כי יש לנו תביעות נגד ממשלת ישראל.

עמוס שקדי: זה לא סוגיה שהוכרעה כבר.

קטי קטרין שטרית: אני מנסה לחשוב – מה ההיגיון להעביר את הכסף לילדים באמצעות החברות?

קטי קטרין שטרית: הרי גם החברות האלה ספגו עכשיו מכה כלכלית בגלל הקורונה ולאו דווקא בגלל פולין.

קטי קטרין שטרית: אז אתם רוצים להחזיר אליהם את הכסף שאולי ייבלע שם בתוך כל מה שקורה, ואולי הם אפילו לא יחזירו את הכסף הזה.

קטי קטרין שטרית: זה יישאר אצלם וילך לדברים אחרים.

קטי קטרין שטרית: איזו בקרה יש לנו כאן?

קטי קטרין שטרית: אני מנסה להבין את ההיגיון.

קטי קטרין שטרית: מדובר בכסף שלא אמור לחזור - -

עמוס שקדי: אני אנסה להסביר: יש בערך 10,000 הורים.

עמוס שקדי: אין לנו מטה כסף.

עמוס שקדי: אני לנו יכול במטה קסם להכניס למערכת המרכבה 10,000 פרטים של מוטבים עם חשבונות בנק.

עמוס שקדי: זה ייקח חודשים להקליד אותם למערכת.

קטי קטרין שטרית: אתם יודעים להעביר במרכבה לרשויות – תעבירו לרשויות, הרשויות יעבירו לבתי-הספר, בתי-הספר יעבירו לילדים.

קטי קטרין שטרית: הנה – פתרנו את הבעיה.

אורלי פרומן: או לבתי-הספר ישירות.

קטי קטרין שטרית: אני מכירה את המרכבה.

קטי קטרין שטרית: הייתי ראש מטה של שני משרדים ממשלתיים.

קטי קטרין שטרית: אני יודעת איך זה עובד.

עמוס שקדי: הניסיון שלי עם רשויות מקומיות לעיתים פחות מוצלח מחברות הנסיעות.

אורלי פרומן: ישירות לבתי-הספר.

קטי קטרין שטרית: אין היום עיר בישראל שראש העיר שלה לא מודע לבעיה מפני שההורים גם פנו לראשי ערים.

קטי קטרין שטרית: אני מוצפת פניות של ראשי ערים לגבי מה שהולך להיות.

קטי קטרין שטרית: כי אותם הורים מגיעים לראש העיר ואומרים לו: אתה ראש העיר שלנו?

קטי קטרין שטרית: תדאג שנקבל חזרה את הכסף.

קטי קטרין שטרית: יש גם חשבונות נפרדים בחינוך.

קטי קטרין שטרית: ברשויות יש גם חשבון שהוא רק לחינוך.

קטי קטרין שטרית: תזרימו.

קטי קטרין שטרית: אי אפשר להעביר את זה לדברים אחרים.

קטי קטרין שטרית: הנה, יושב פה חבר כנסת שהיה ראש עיר.

קטי קטרין שטרית: בבקשה, חבר הכנסת משה אבוטבול.

משה אבוטבול: אני רוצה להגיד לך וחשוב לי שתבין, אדוני היקר, הנקודה היא הנזק שנגרם לפרויקט הזה מעבר לכספים שכולם פה מדברים עליהם וזועקים, ובצדק.

משה אבוטבול: אם היום רוצים להתניע שוב את היציאות לפולין זה גרם לשם רע.

משה אבוטבול: ההתנהלות הכושלת הזאת בעניין החזרת הכספים לאותם הורים.

משה אבוטבול: תמיד לימדו אותנו שהלקוח תמיד צודק.

משה אבוטבול: במקרה הזה התלמיד תמיד צודק.

משה אבוטבול: יש גם הורים שחסכו את פת לחמם כדי לארגן את הכסף הזה כדי שהילדים שלהם ייצאו.

משה אבוטבול: לפעמים זה גם שני אחים.

משה אבוטבול: אני מקבל פניות כואבות מהורים כאלה שאומרים שחסכו הכול ועכשיו הם צריכים להצדיק את זה שלא יצאו באשמת המדינה.

משה אבוטבול: המדינה החליטה שלא יוצאים.

משה אבוטבול: אי אפשר להשאיר את זה אפילו יום אחד.

משה אבוטבול: אתם חייבים לכנס את עצמכם, לשבת על הנושא הזה.

משה אבוטבול: שר החינוך הבטיח גם לי וגם לחברת הכנסת קטי שטרית ששמעה בישיבת סיעה שבה אמר בצורה הברורה ביותר שהכספים יוחזרו.

קטי קטרין שטרית: הוא גם אמר את זה במליאה.

אורלי פרומן: הוא גם אמר במליאה.

משה אבוטבול: הוא אמר את זה גם במליאה בתשובה לשאילתה שלנו בנושא הזה.

משה אבוטבול: הוא אמר את זה בצורה הברורה ביותר: אנחנו נחזיר את הכספים.

משה אבוטבול: אני מקבל פניות מהרבה הורים.

משה אבוטבול: אי אפשר להשאיר את זה.

משה אבוטבול: לדעתי, הדרך פחות מעניינת – אם תעשו את זה דרך הרשויות או דרך החברות או דרך כל כיוון אחר – שום ראש עיר לא ייקח על עצמו את הסיכון, אם מגיע לאותם הורים הכסף הזה, להשאיר את זה אצלו אפילו יממה אחת.

משה אבוטבול: אני יודע מה זה אומר כשמדובר בהחזרים – ההורים צובאים על העירייה, מגיעים לשם עם גרזנים כדי לקבל את מה שמגיע להם.

משה אבוטבול: כך שאל תפחד מזה שלא יחזירו את זה.

משה אבוטבול: תחזירו את הכספים.

עמוס שקדי: חבר הכנסת, אני אומר את זה בזהירות: לפחות לתחושתי, התהליך הטכני איך מחזירים את הכסף זה לא אבן נגף.

קטי קטרין שטרית: סעיף 240640 זה הסעיף שמשרד האוצר מקצה 50 מיליון שקלים עבור הפרויקט הזה.

קטי קטרין שטרית: אני יודעת בוודאות - -

עמוס שקדי: אין פה סוגיה תקציבית.

עמוס שקדי: משרד החינוך - - -

קטי קטרין שטרית: אז תסביר לנו מה הבעיה.

אורלי פרומן: מי צריך לספוג את זה?

עמוס שקדי: יש פה שתי סוגיות: אחת – בעיית נתונים שאין לי; ושתי בעיות אחרות: עניין השיח מול משרד האוצר ושאלת האחריות בינינו לבין חברות הנסיעות האם אפשר להחיל את דמי הביטול או אי אפשר להחיל את דמי הביטול.

אורלי פרומן: אני הבנתי את זה.

אורלי פרומן: אבל על זה בדיוק אני מבקשת שהדיון יתקיים עכשיו ולא כשתסיים לאסוף את הנתונים.

אורלי פרומן: זה דיון מהותי ועקרוני שצריך להתנהל עם משרד המשפטים, משרד האוצר ומשרד החינוך בימים אלה.

משה אבוטבול: אני רק אומר משפט אחד: הכסף הזה זה כסף של אותם הורים.

משה אבוטבול: חברת הכנסת שטרית הנכבדה, ממלאת מקום היושב-ראש, קודם כול ברכות.

קטי קטרין שטרית: תודה רבה.

משה אבוטבול: תוך כדי הישיבה אנשים כותבים לי.

משה אבוטבול: הם אומרים לנו: אנחנו צופים בכם בוועדה, ואין קשר לדמי הביטול.

משה אבוטבול: דמי הביטול הם מצד המבטל, אנחנו לא ביטלנו את זה.

משה אבוטבול: הם אומרים: אנשים רעבים ללחם.

משה אבוטבול: שיתביישו, הסוכנויות לא הוציאו שקל, הכול פה מושחת.

משה אבוטבול: זאת התחושה – תחושה מרה.

משה אבוטבול: לדעתי, אתם הורסים את הפרויקט היפה הזה שנקרא משלחות לפולין.

קטי קטרין שטרית: כל משרד החינוך ופקידיו אמורים לעמוד כאן

קטי קטרין שטרית: בדום ולבצע את הפרויקט הזה לפני כל דבר אחר.

קטי קטרין שטרית: כי שמו של המשרד הזה במקרה הזה מדחי לדחי.

קטי קטרין שטרית: זה תהליך מאוד פשוט.

קטי קטרין שטרית: איך מעבירים את הכסף?

קטי קטרין שטרית: יש לך מנהלי מחוזות, יש לך מפקחים, יש לך מנהלים – יש לך כל כך הרבה כוח אדם שיכול לאסוף את הנתונים האלה.

קטי קטרין שטרית: תוך 24 שעות כל הנתונים יכולים להיות מונחים על השולחן שלך.

קטי קטרין שטרית: השאלה היא האם הרצון שלכם לקבור את הפרויקט הערכי הזה או להגיד – הייתה תקלה, אנחנו יודעים איך להתגבר עליה, אנחנו נחזיר את הכסף ונעשה אחר כך את כל שיקולי הדעת כדי שהכול יבוא על מקומו בשלום.

קטי קטרין שטרית: זה מה שצריך להיות.

עמוס שקדי: כל פקידות משרד החינוך מגויסת למלא את הנחיית שר החינוך להחזיר את הכסף, ואין גרירת רגליים מצד משרד החינוך.

אורלי פרומן: עמוס, בסדר, אבל אתה צריך להבין שלחברות אין אינטרס להעביר לך את הנתונים עד שהן לא יגמרו את המשא ומתן האחר שלהם בעניין הפיצוי על התקופה שבה הן היו מושבתות.

אורלי פרומן: לכן אני לוחצת עליך שתיתן דד-ליין.

אורלי פרומן: קטי אמרה, תוך 24 שעות – וואלה, הייתה לארג'ית.

אורלי פרומן: תאמין לי שבלחיצת כפתור יכלו להעביר לך את הנתונים האלה.

אורלי פרומן: אתה צריך להבין שהם לוחצים על האוצר באמצעותכם.

קטי קטרין שטרית: הדיון לגבי החברות הללו – אני אקיים אותו.

קטי קטרין שטרית: אני לא אניח לחברות האלה אחרי הסיפור הזה.

קטי קטרין שטרית: אבל קודם כול שנגמור.

קטי קטרין שטרית: כי החברות האלה מתנהגות בצורה פושעת.

קטי קטרין שטרית: איסתא בכלל אפילו לא טרחו להגיב לפנייה שלך.

קטי קטרין שטרית: אז אתה מצפה שהחברות האלה יביאו לך את הנתונים?

קטי קטרין שטרית: יחלקו?

קטי קטרין שטרית: ממש לא.

קטי קטרין שטרית: אל תחכו להן.

קטי קטרין שטרית: את ההתחשבנות מולן תעשו אחר כך.

משה אבוטבול: עמוס, אני רוצה להגיד עוד משפט.

משה אבוטבול: זה ממש מזכיר לי את אותו מסכן, אומלל ועני שפונה לעשיר ומבקש ממנו משהו כי הוא רעב ללחם.

משה אבוטבול: ההוא מתחיל להגיד לו, אני רוצה לתת לך 100 דולר, אבל אני לא יודע אם לשים לך את זה בכיס הזה בז'קט או בכיס הז'קט הזה.

משה אבוטבול: עד שהוא ייתן לו את 100 הדולר האלה העני ייפח את נשמתו.

משה אבוטבול: אתם צריכים להבין שמדובר בהורים שנתנו מלחמם.

משה אבוטבול: ילד שרואה שהמדינה גונבת אותו – במירכאות כפולות – זה מה שנשאר לו צרוב בזיכרון.

משה אבוטבול: אני מציע מעבר למה שאתם צריכים לתת גם לשלוח מכתב התנצלות.

משה אבוטבול: אם הייתם קצת יותר אנושיים בנושא הזה הייתי אומר שתצרפו איזו תשורה קטנה לאותו תלמיד כפיצוי על כך שלא הגיע לפולין ונמנע ממנו.

משה אבוטבול: אולי מכתב יפה מהשר או מתנה קטנה.

משה אבוטבול: אני ככה הייתי עושה לו הייתי שוגה בדברים מהסוג הזה.

משה אבוטבול: אם את זוכרת, קטי, את הקייטנות שהיו בקיץ, בהתחלה משרד הפנים לא תקצב אותן.

קטי קטרין שטרית: נכון, ידענו לעשות את זה.

משה אבוטבול: - - לאחר מכן משרד הפנים תקצב את זה.

משה אבוטבול: קראנו להורים, שיפינו אותם ואפילו אמרנו להם מילת תודה וברכה.

משה אבוטבול: תדעו להיות אנושיים, משרד החינוך ומשרדי הממשלה.

משה אבוטבול: בגלל זה אנחנו פה, חברי הכנסת, כדי קצת ליישר את המחשבה של הקיבוע שאתם נמצאים בו.

משה אבוטבול: חבר הכנסת סובה שהצטרף אלינו, בבקשה.

משה אבוטבול: תחזק אותנו להחזיר את הכסף.

יבגני סובה: אני לא שמעתי את הדיון.

קטי קטרין שטרית: הם לא יודעים איך לעשות את זה.

קטי קטרין שטרית: הם עושים את זה דרך חברות הנסיעות ולחברות הנסיעות אין, כמובן, רצון להחזיר את זה או להירתם לפרויקט של החזרה.

קטי קטרין שטרית: הם יודעים לגבות אבל לא יודעים להחזיר.

עמוס שקדי: חברי הכנסת, אני לא יודע מה הרושם שלכם.

עמוס שקדי: לפחות, בשבוע שאני הייתי בקשר עם חברות הנסיעות הן שיתפו פעולה איתי.

עמוס שקדי: אז אני מקווה שאני לא טועה.

קטי קטרין שטרית: סליחה, אמרת שאין לך נתונים.

קטי קטרין שטרית: אמרת שהם לא נותנים לך נתונים.

קטי קטרין שטרית: זה הדבר האלמנטרי שאותן חברות שבוודאי רוצות להמשיך לעבוד עם משרד החינוך – שזה דיון לגמרי נפרד – צריכות לעשות.

קטי קטרין שטרית: אני אעמוד על כך שלאותן חברות לא תהיה הזכות לגשת.

קטי קטרין שטרית: אתה יודע למה?

קטי קטרין שטרית: הדבר הראשון ששמעתי מההורים כששאלתי אותם: האם פניתם לחברות?

קטי קטרין שטרית: הם אמרו לי את הדבר הכי מזעזע: לא היה עם מי לדבר, אף אחד לא ענה לטלפונים שלנו.

קטי קטרין שטרית: הם טרקו את הטלפונים, הם לא ענו, הם לא הסבירו להורים.

קטי קטרין שטרית: כל חברה שידעה לגבות לא ידעה להחזיר.

עמוס שקדי: אני לא נציג החברות אבל יכול להיות שזה קרה כשכל המשרדים היו סגורים בתקופת הסגר.

עמוס שקדי: כלומר המשק לא עבד במאה אחוז באותו זמן.

קטי קטרין שטרית: עמוס היקר, אותן חברות הגישו בקשות - -

עמוס שקדי: - - - אני לא הנציג שלהן.

קטי קטרין שטרית: - - למדינה לתקצב אותן.

אורלי פרומן: כשהן היו סגורות.

קטי קטרין שטרית: כשהן היו סגורות.

קטי קטרין שטרית: אתה מבין?

קטי קטרין שטרית: העובדים נמצאים בבתים שלהם - -

עמוס שקדי: משרד החינוך פנה גם לבתי-הספר לקבל נתונים.

קטי קטרין שטרית: אני פניתי לשר האוצר שלא יתקצב אותן בגל הבא של התקצוב עד שהן לא יישבו, ייתנו את הנתונים ויחזירו את הכספים.

קטי קטרין שטרית: רק אז הם יהיו ראויים לסיוע.

קטי קטרין שטרית: כרגע למרות שהעובדים שלהם לא אשמים במה שההנהלה שלהם עושה הם צריכים לתת לכם את הנתונים.

קטי קטרין שטרית: זה הדבר הכי הזוי שיכול להיות עלי אדמות שלא מחזירים כסף בגלל שאין מספיק נתונים.

קטי קטרין שטרית: אני מעבירה את זכות הדיבור לחבר הכנסת סובה.

עמוס שקדי: אני רק מבקש שתיתנו גם לדודי שוקף, נציג משרד החינוך.

קטי קטרין שטרית: אנחנו נשמע אותו אבל קודם כול חבר הכנסת סובה רוצה להגיב.

יבגני סובה: תודה רבה, גברתי היושבת-ראש, אנחנו העלינו יחד את הנושא הזה באמצע חודש מרץ.

יבגני סובה: העלינו את זה מסיבה אחת פשוטה: כי הייתה החלטה של שר החינוך הקודם הרב רפי פרץ ב-24 בפברואר לבטל את כל הטיסות.

יבגני סובה: ואז אני זוכר שבדיונים שקיימנו בוועדה – נדמה לי 20 דיונים בסך הכול – בשלושה-בארבעה דיונים היינו מעלים את הנושא הזה ושואלים, כיצד זה ייתכן שהפקידים לא מכינים את הקרקע.

קטי קטרין שטרית: זה עלה בכל ועדה אפשרית: קורונה, כספים, חינוך – בכל הוועדות דנו בזה.

יבגני סובה: - - ועד שמצאנו נוסחה ולא רק נוסחה אלא גם כמה אנשים נפגעו וכמה זה עולה ומצאנו מי אחראי להחזרת הכספים.

יבגני סובה: בדיון הקודם שזכיתי להשתתף כחבר הוועדה גילינו שיש במנהלת הרבה כסף.

יבגני סובה: אתם רוצים בדיקה של מבקר המדינה, אתם רוצים בדיקה של גורמים חיצוניים, אתם רוצים שכל יום נזכיר לכם שכל הסיפור הזה סביב 21 מיליון שקלים יכול לגרום לכם לא רק פגיעה באמון הציבור כלפי משרד החינוך וכלפי המפעל החשוב הזה – כי יש פה משהו שהוא מעבר לכסף.

יבגני סובה: אלה משלמים, אלה מחזירים, אבל מדובר על זיכרון השואה.

יבגני סובה: תחשבו על הדבר הזה, זה פשוט בלתי נתפס.

יבגני סובה: בעזרת השם, נחזור לנסיעות האלה – אנשים יתחילו לחשוש לשלוח ילדים למסע החשוב הזה, ויש פה פגיעה לא רק כספית אלא גם פגיעה באמון הציבור ובזכרון השואה.

יבגני סובה: בינינו חיים 80 אלף ניצולי שואה.

יבגני סובה: אני לא יודע איך הם מתייחסים לסיפור המזעזע הזה.

יבגני סובה: יש להם נכדים ונינים, והם גאים כשהנכדים שלהם נוסעים לפולין במסגרת המסעות האלה.

יבגני סובה: ועכשיו הילדים שלהם אומרים – לא נשלח את הנכדים שלנו לפולין בגלל שהאוצר ומשרד החינוך – אני כבר לא יודע מי שם צריך להחזיר – לא מחזירים.

יבגני סובה: חבר'ה, 21 מיליון שקלים – אתם השתגעתם?

יבגני סובה: מדובר על 9,000 משפחות.

קטי קטרין שטרית: זה פרויקט שנבנה במשך כל הרבה שנים.

קטי קטרין שטרית: הוא נבנה בזעה.

קטי קטרין שטרית: כל כך הרבה אמון היה צריך לתת.

יבגני סובה: 21 מיליון.

יבגני סובה: מה זה, מיליארדים?

קטי קטרין שטרית: נכון.

משה אבוטבול: חייבים להדגיש – ומשרד החינוך צריך לשים לב ולהבין את זה – זה היופי שבקונצנזוס בפרויקט הזה.

משה אבוטבול: הרי לפולין היינו מצפים לראות רק כאלה שמזדהים – אחד שהייתה לו סבתא ניצולת שואה - -

יבגני סובה: לא, כולם נוסעים.

משה אבוטבול: - - עם כל זה אנחנו רואים בכל הפרויקט היפה הזה שגם בני עדות המזרח שהם בעצם לא כל כך מחוברים לעניין הזה מבחינה ביולוגית כי אין להם קרובי משפחה והם באים ולומדים את זה – זה דבר שאסור להפסיק אותו.

משה אבוטבול: פתאום אנחנו נותנים בעיטה לפרויקט ומאבדים את אלה שהם הפוטנציאל להגיע.

משה אבוטבול: איך עושים שטות כזאת?

משה אבוטבול: אני רואה פה פעמיים טעות של המדינה – גם טעות שהיא לא מחזירה את זה - -

יבגני סובה: לא של המדינה, של הפקידים.

משה אבוטבול: סליחה – של משרד החינוך.

יבגני סובה: - - שר החינוך - - -

קטי קטרין שטרית: נכון, שר החינוך אמר את זה.

יבגני סובה: הוא אומר את זה במפורש, ובמליאה הוא מודה לכל האנשים שהשתתפו בדבר הזה.

יבגני סובה: יש פה תקלה בסיסית: אתם פקידים, אתם עובדים במשרד, ואתם צריכים ליישם את ההנחיות של השר שלכם.

יבגני סובה: אני לא מצליח להבין את זה.

קטי קטרין שטרית: עמוס, הצעת שנעלה את דודי.

קטי קטרין שטרית: הוא נמצא איתנו בזום?

קטי קטרין שטרית: דודי שוקף, בבקשה.

דודי שוקף: שלום.

דודי שוקף: אין ספק, הפרויקט הזה מדהים לאורך כל השנים.

דודי שוקף: זאת מכה שקיבלנו בגלל הקורונה וכמובן דמי הביטול האיומים האלה והעיכובים, וזה כואב לכל אחד ואחד, ובטח לי כמנהל בית-ספר ואיש חינוך.

דודי שוקף: ניסיתי כבר קודם לסייע לכם ולהגיד כמה משפטים, ואני רוצה רגע שתשמעו מה שיש לי להגיד.

דודי שוקף: לא להסתער, בבקשה.

דודי שוקף: מרגע שהמשרד הורה לנו שהשר הנחה והמשרד אמר, קדימה, להתחיל להחזיר, הוצאתי במקביל הודעה למנהלי בתי הספר שנמצאים בקשר מולי.

דודי שוקף: לקחתי את הרשימות ולעשות להם את הבדיקה ואת ההתאמות מול אותם זכיינים, לדרוש מהם לקבל את הרשימות שהם אמורים להגיש לנו ולוודא ששום ילד לא הושמט.

דודי שוקף: אחד הנציגים של תנועות הנוער כתב לי רק אתמול בלילה שהוא עשה בקרה.

דודי שוקף: היום הייתי מול הזכיין שהוא עובד איתו ושאלתי, איפה הרשימה שאמורה להגיע אלינו כדי שנוכל לראות?

דודי שוקף: מדובר שם על כמה מאות תלמידים.

דודי שוקף: זאת אחת המשלחות הכי גדולה.

קטי קטרין שטרית: 800 תלמידים.

דודי שוקף: בדיוק.

דודי שוקף: זאת המשלחת הגדולה ביותר שיוצאת לפולין.

דודי שוקף: יש בתי-ספר ענקיים אחרים עם 400 תלמידים.

דודי שוקף: זאת אומרת השיח מול המנהלים מתקיים - -

אורלי פרומן: אבל מה אותה חברה אמרה לך?

דודי שוקף: - - בפירוש לוחצים על אותם זכיינים.

דודי שוקף: אנחנו שומעים את הצד ההוא ואת הצד הזה.

קטי קטרין שטרית: דודי, תתקרב למיקרופון.

דודי שוקף: אני אומר שאני באמת מול מנהלים והם עושים עבודת קודש.

דודי שוקף: כי עכשיו מה שקורה – ואני רק מציין מה נאמר כי אין לנו כלים לבדוק.

דודי שוקף: עמוס ניסה להגיד שגם המנהלים עושים עכשיו בקרה להבין.

דודי שוקף: כי הרי אם היינו מחזירים את הכסף מהיום הראשון לא הייתה בעיה.

דודי שוקף: משרד החינוך נתקל בבעיה – מעבירים כספים.

דודי שוקף: אבל בזמן הזה הורים אכן עשו ביטולים או של כרטיסי אשראי או של צ'קים שהם משכו חזרה.

דודי שוקף: ואז נוצר מצב שיש אנשים ששילמו והכסף אכן אצל סוכני הנסיעות, ויש הורים שהצליחו למשוך חזרה את אותן הוראות קבע או אמצעי תשלום.

דודי שוקף: לכן יש צורך להצליב מידע.

דודי שוקף: במטה פולין טרום הנסיעה יש לנו רשימות צפי.

דודי שוקף: מנהלי בתי הספר נותנים לנו רשימות של תלמידי ושל כל חברי המשלחת בגלל הצורך הביטחוני כדי לדעת מי עלה למטוס ומי נמצא בפולין.

דודי שוקף: הביטול התרחש יום לפני שחלק מהמשלחות היו אמורות לצאת, ושם הדיוק הוא 100%.

דודי שוקף: לעומת זאת יש משלחות שבוטלו בטווח של שבועיים-שלושה, ושם יש מן הסתם סטייה היות שאלה רשימות שהמטרה שלהן היא ביטחון ובטיחות.

דודי שוקף: אני חוזר ומחדד: משרד החינוך לא לוקח כסף מהורים.

דודי שוקף: ועדי ההורים יודעים כי הם הרי עושים תמחור פנימי ומשדרגים את החוזה הסטנדרטי, וזה בסדר גמור כי ככה הם מרוויחים צ'ופרים: עוד פעילות חינוכית, עוד פעילות פולקלור, עוד אתר, עוד אוכל משודרג.

דודי שוקף: וזה בסדר גמור – אנחנו תמיד עודדנו אותם והם עשו את זה יפה.

יבגני סובה: - - - פרויקטור - - -

קטי קטרין שטרית: לא צריך למנות פרויקטור.

קטי קטרין שטרית: אני מכירה את המינהלת.

קטי קטרין שטרית: יושבים בה הרבה מאוד אנשים.

קטי קטרין שטרית: לא רק שיושבים הרבה מאוד אנשים – במשרד החינוך במחוז מרכז יושבים הרבה מאוד מנהלים לשעבר שלא נמצאה להם מסגרת מתאימה.

קטי קטרין שטרית: הם יושבים ולא עושים כלום.

קטי קטרין שטרית: פשוט שולחים כל אחד מהם לבתי הספר לאסוף את כל הנתונים.

קטי קטרין שטרית: כמו שאומר דודי, אפשר לבדוק כמה שילמה גב' כהן, כמה ביטלה, כמה החזירה – פשוט מאוד.

קטי קטרין שטרית: רק רצון טוב לאסוף את הנתונים האלה.

יבגני סובה: דודי, כמה זמן אתם צריכים לסיים את הסאגה הזאת?

דודי שוקף: זה לא אנחנו.

דודי שוקף: זה שיתוף של כולם.

קטי קטרין שטרית: דודי, כפי שאתה מבין אני לא ארפה מהנושא הזה עד סוף הקדנציה.

משה אבוטבול: את רוצה לחכות עד סוף הקדנציה?

קטי קטרין שטרית: לא, אני אגיד לך למה.

קטי קטרין שטרית: אם הם ינסו לגרור את זה - -

יבגני סובה: אני לא רוצה - - - אני רוצה תוך שבועיים.

יבגני סובה: אלא אם כן ראש הממשלה מתכוון ללכת לבחירות - -

קטי קטרין שטרית: זה היה בבדיחותא.

קטי קטרין שטרית: לא ארפה.

קטי קטרין שטרית: תסתכל עליי – לא ארפה.

יבגני סובה: קטי, תגידי – עד סוף הקיץ.

משה אבוטבול: עד סוף החודש.

קטי קטרין שטרית: לא ארפה, לא ארפה מזה.

קטי קטרין שטרית: אז חבל שכל פעם נזמן עוד דיון ועוד דיון.

דודי שוקף: הקורונה הנחיתה אותנו למקום לא נעים, אנחנו נרים אותו שוב יחד עם כל הגורמים – עם ההורים, עם מורים ומנהלים.

דודי שוקף: יש מספיק אנשים - - -

יבגני סובה: דודי, אנחנו איתך ברמת הפרויקט הזה.

יבגני סובה: נהיה לצדך.

יבגני סובה: אבל תגדיר שבועיים-שלושה להחזיר את הכסף, ובסוף יוני או בתחילת יולי נקיים דיון נוסף ונשמע אותך שלכולם החזירו כספים וסלאמת כל טוב.

יבגני סובה: בעזרת השם, נחזיר את הפרויקט הזה כשייפתחו השמים.

דודי שוקף: יש לנו עכשיו מבחן מאוד חשוב: למשל, העובד והלומד – סוף סוף קיבלנו רשימה שהועברה על-ידי זכיין.

דודי שוקף: קיבלנו מכתב אתמול בלילה שהוא אומר שהם בדקו את הרשימה ועובדים מאחוריה.

דודי שוקף: זה עובר היום לחשבות והם יעבירו את זה לאוצר.

דודי שוקף: כל מה שקשור מהחשבות הלאה, אין לי שליטה על זה.

דודי שוקף: אבל אני מאמין שהחשבות והאוצר יעשו הכול.

אורלי פרומן: אבל עמוס אמר שזאת רק חברה אחת מתוך שמונה שהעבירו.

דודי שוקף: אנחנו אומרים – עכשיו הם בדיוק מייצרים את זה, עכשיו נפתח הסכר.

דודי שוקף: אם אתם שואלים אותי, אין לי כלים משפטיים אבל אני בשיח מולם כי אני עובד מול הורים - -

אורלי פרומן: דודי, אבל אנחנו - -

דודי שוקף: רגע, רגע, תנו לי לדבר.

דודי שוקף: אני לא אויב של העם למרות שככה אתם מנסים לצייר.

קטי קטרין שטרית: תגיד לנו דברים שאנחנו לא יודעים.

דודי שוקף: תנו לי רגע לסיים.

דודי שוקף: אני נמצא כרגע מול מנהלים.

דודי שוקף: זאת אומרת אנחנו לא במאבק, אלא אנחנו ביחד, הם יודעים.

דודי שוקף: הם בשיח והם עושים את ההתאמות ביניהם כי הם הזכיין והם האנשים שקיבלו שירות.

דודי שוקף: הם עובדים למען התלמידים שלהם.

דודי שוקף: הטבלאות האלה יגיעו במהלך השבוע.

דודי שוקף: שאלת מתי הם יגיעו?

דודי שוקף: אם אני לוקח את מה שהם אומרים לי – הם זה לא רק זכיינים, זה גם מנהלים וכל מיני אנשים שפונים אליי, ובלי עין הרע, גם אליי פונים וגם אני יכול להראות אלפי פניות – אני מאוד מאמין – לא בגלל שאני חושב, אלא בגלל מה שהם אומרים – שבמהלך השבוע הקרוב, תוך שבוע, יהיה למשרד בזכות מנהלי בתי הספר וועדי ההורים רשימה שמקובלת גם עליהם מול הזכיין שהם חתמו איתו.

דודי שוקף: זה יגיע מרוכז - -

יבגני סובה: יופי.

יבגני סובה: אוקיי.

דודי שוקף: זה יגיע טיפין-טיפין במשך השבוע אבל יגיע.

קטי קטרין שטרית: חבר הכנסת אבוטבול, בבקשה.

דודי שוקף: אז אני יכול לומר שהתחושה היא שבעוד שבוע יהיו נתונים.

יבגני סובה: ניתן לך שבועיים.

יבגני סובה: קח שבועיים.

דודי שוקף: זה לא לי, חבר'ה.

קטי קטרין שטרית: אנחנו נסכם אחר כך.

משה אבוטבול: אני מאוד פסימי בקטע הזה כי גם שמענו את השר ואנחנו רוצים להאמין למה שאתה אומר שבעוד שבוע יהיו נתונים.

משה אבוטבול: אני מקריא פה מונולוג מאוד קשה של אחד ההורים שכותב אליי.

משה אבוטבול: הוא אומר: "הרסו לנו את זכרון השואה.

משה אבוטבול: ילדים לא רוצים להתגייס.

משה אבוטבול: המדינה אחרי דבר כזה גורמת להם לאיבוד אמון.

משה אבוטבול: תאמר להם שההורים לא ישלמו שכר לימוד ובנושא הזה אפילו חברות האשראי לא הסכימו להשיב את העסקאות.

משה אבוטבול: בודדים ביטלו את הצ'קים בגלל המצב הקשה שהם מסתכנים בתביעה כי לא היה להם מה לאכול".

משה אבוטבול: וגם מקרה מאוד עצוב: ילד שהציל מורה ממוות בבית הספר שלו – הוא כותב את שם בית-הספר אבל אני לא רוצה להגיד – עבד בשלוש עבודות.

משה אבוטבול: אימא שלו היא חד-הורית, לא היה להם מה לאכול והם היו חייבים 2,430 שקל דמי ביטול.

משה אבוטבול: הוא מדבר פה בצורה מאוד קשה שיש אפילו תחושה שיש סוג של שיתוף פעולה בין החברות לבין האחראים שם, והוא חושב שהם מקבלים טובות הנאה.

משה אבוטבול: לכן הוא מסכם את זה: "לא ייתכן דבר כזה שאמור להיות בקשר בין הסוכנים לבין המשרדים לסגור את זה".

משה אבוטבול: הוא גם מציין שיש להם טעם מר שאחרי הכול אותו אחד שטיפל במסעות של פולין, לצערנו, נקשר שמו בפרשייה אחרת ובגלל המקרה הזה המשרד חייב לסיים בשקט ובמהירות את הנושא הזה כדי שההורים לא יציפו גם את הצד האפל של הפרשייה שקרתה שם.

משה אבוטבול: הם אומרים: "אנחנו מתאפקים, אנא שלמו את כספינו, אנחנו לא רוצים להגיע למחוזות לא נעימים".

משה אבוטבול: זאת ההודעה שכותבים לי.

קטי קטרין שטרית: חברת הכנסת פרומן, בבקשה.

אורלי פרומן: דודי, תודה רבה על הסקירה אבל אני רוצה למקד.

אורלי פרומן: אנחנו מאמינים שאתם עושים כל מאמץ לאסוף את הנתונים, והמנהלים בוודאי למען התלמידים שלהם ומשתפים פעולה.

אורלי פרומן: אבל אנחנו רק אומרים שצריך לעשות תוכנית עבודה, ותוכנית עבודה כוללת תאריכים – אין מה לעשות.

אורלי פרומן: אם אתה תקצוב את הזמן תראה שכולם יעמדו בלוחות הזמנים.

אורלי פרומן: אמרנו קודם ושמעת שהחברות בניגוד עניינים פה.

אורלי פרומן: יש להן אינטרס לקבל מהמדינה פיצוי ואחר כך הם ייתנו - - - אז אני רוצה, ברשותך, היושבת-ראש, שהם יקבעו מועד קרוב לסגירת כל הנתונים.

אורלי פרומן: אתה גם צריך לזכור דבר אחד: רוב התלמידים הם תלמידי י"ב שמסיימים עוד מעט וצריכים להתגייס.

אורלי פרומן: אחר כך תגידו שלבית הספר אין קשר איתם בתור בוגרים.

אורלי פרומן: דבר שני כששנת התקציב הזאת תינעל אתם תגידו: אין 50 מיליון, האוצר לקח כי לא מימשנו את זה ועד שזה יעבור, עודפים מחויבים או לא מחויבים ואנחנו נמצא את עצמנו בדיון באפריל-מאי הבא.

אורלי פרומן: אני מזהירה: שנת תקציב נסגרת בסוף נובמבר, תחילת דצמבר – החשב שלך יודע, והם ישתמשו בתירוץ הזה.

קטי קטרין שטרית: לפי מה שהבנתי – דודי, תקן אותי אם אני טועה – אתה אמרת שבוע מהיום, ואומר חבר הכנסת סובה – קח שבועיים.

קטי קטרין שטרית: לא נעסיק אתכם שבועיים, נרד מכם שבועיים, ניתן לכם לנהל את הכול ובעוד שבועיים אנחנו רוצים לראות את התהליך מואץ.

דודי שוקף: אני אחדד כי כל אחד יודע במה הוא שולט ובמה הוא יכול לתקשר ומול מי.

דודי שוקף: כמטה פולין אנחנו עובדים עם אותם בתי-ספר ואוספים נתונים.

דודי שוקף: אני מקבל בשמחה את הגדרת הזמן הזאת שנתתם.

דודי שוקף: זה בסדר גמור.

דודי שוקף: שבועיים זה נשמע לי זמן סביר לאותם זכיינים ובתי-הספר.

דודי שוקף: הם יודעים מי סגר עסקה ועם מי.

דודי שוקף: זה ירוכז אלינו.

דודי שוקף: כשאני אומר אלינו זה דרכנו אל החשבות.

דודי שוקף: נראה את לוח הזמנים, וכמובן, נבקש מול הגורמים הרלוונטיים כי אני לא שולט עליהם.

קטי קטרין שטרית: אז אולי נשאל את רונן קרסו מהתאחדות סוכני הנסיעות מה יש לו להגיד.

קטי קטרין שטרית: הרי כל הטענות שלנו הן כלפי חברות הנסיעות שארגנו.

קטי קטרין שטרית: רונן, בבקשה.

רונן קרסו: תודה, חברת הכנסת שטרית, על ההזדמנות.

רונן קרסו: אני באמת חושב שכולם באותו צד.

רונן קרסו: כמובן, ההורים צודקים – אין שאלה.

רונן קרסו: זה מסוג הדברים שאומרים, חבר'ה, ההורים שילמו ולא קיבלו את המוצר.

רונן קרסו: אין שאלה שהם צריכים לקבל את הכסף וכבר היו צריכים לקבל.

רונן קרסו: ההחלטה של השר פרץ הייתה יום לפני שהמטוס היה צריך לצאת לדרכו.

רונן קרסו: כמובן, יש הרבה מאוד נזקים.

רונן קרסו: אני לא מקבל את מה שאמרה מישהי שהחברות השתמשו בכספים לדברים אחרים.

רונן קרסו: זה הזוי, זה לא נכון.

רונן קרסו: הדבר הראשון שאנחנו רוצים הוא להחזיר את הכסף לתלמידים.

רונן קרסו: חשוב להבין וחשוב לדעת שהיה פה משהו שלא היה מעולם.

רונן קרסו: הייתה אמורה לצאת טיסה, היו בתי מלון והכול היה משוריין.

רונן קרסו: בא שר החינוך בהחלטה צודקת או לא – במבחן הזמן היא, אגב, צודקת – אבל יש לה אחריות.

רונן קרסו: בחודשיים האחרונים לא קרה כלום גם בשל ענייני הרכבת הממשלה החדשה, גם התחלף שלטון.

רונן קרסו: השר גלנט אך לפני שבוע יצא בהצהרה אמיצה מאוד – אוקיי, אנחנו משלמים 80 מיליארד שקל על נזקים, חלק בחל"ת, חלק עובדים.

רונן קרסו: כאן יש המעגל הכי ראשון – אנשים שקיבלו כסף ולא קיבלו שירות.

רונן קרסו: הם אפילו הרבה יותר מעובד שלא עובד.

רונן קרסו: הוא אמר שהוא מטפל.

רונן קרסו: בהחלט דודי ייצג ואני מוכן לקחת על עצמי את האחריות לקחת את כל המשרדים ולעשות את זה הכי מהר שאפשר.

רונן קרסו: אין בעיה שאנחנו נחזיר את הכסף, אין בעיה שמשרד החינוך – מה שאתם רוצים.

רונן קרסו: אני יכול להבטיח שכל הכסף הזה יוחזר להורים.

רונן קרסו: אגורה אחת לא תלך למחוזות אחרים.

רונן קרסו: חשוב להבין שחלק ניכר מהכסף הועבר לספקים - -

קטי קטרין שטרית: איזה ספקים?

קטי קטרין שטרית: לא, לא, סליחה.

קטי קטרין שטרית: זאת, כנראה, מחלוקת שיש ביני לבינך, רונן.

קטי קטרין שטרית: כמה תלמידים היו אמורים לצאת יום אחרי שהשר פרץ החליט לבטל?

רונן קרסו: בין יום לפני לשבועיים – לדעתי, כל התלמידים.

קטי קטרין שטרית: ממש לא.

קטי קטרין שטרית: יש משלחות שהיו אמורות לצאת מאוחר יותר ובוטל להן.

רונן קרסו: לא.

רונן קרסו: - - - כל הנזקים ברגע שיכולנו.

רונן קרסו: בוטלו המטוסים.

רונן קרסו: כל החברות.

קטי קטרין שטרית: מה שביטלתם זה רק את כרטיס הטיסה.

קטי קטרין שטרית: לא רק שביטלתם, גם השמים נסגרו.

קטי קטרין שטרית: אז בכל מקרה.

קטי קטרין שטרית: אבטחה לא הייתה, מדריכים לא היו, הסעדה לא הייתה.

קטי קטרין שטרית: היו המון דברים שלא היו.

רונן קרסו: ברור.

רונן קרסו: קטי, אין שום טענה לאיש.

רונן קרסו: יש טענה למשרד האוצר, אבל בואו נגיד - -

קטי קטרין שטרית: אז עוד מעט נשמע את משרד האוצר.

קטי קטרין שטרית: אבל אני מבקשת שתתייחס לכך כי אתה מייצג את סוכני הנסיעות, שחברת איסתא לא נענתה ברוב חוצפתה לבקשתו של חשב המשרד.

קטי קטרין שטרית: מה גם שאתם ביקשתם מענקי תעסוקה בוועדת כספים.

קטי קטרין שטרית: אם אתם לא טורחים לענות לחשב המשרד על פרויקט כל כך ערכי וחשוב איך אפשר יהיה לבטוח בכם להבא בפרויקט הבא?

קטי קטרין שטרית: הרי אנחנו לא מסיימים בזה את המסעות לפולין.

רונן קרסו: את צודקת.

רונן קרסו: אני מבין שלאיסתא הייתה קבוצה אחת.

רונן קרסו: אני אישית מטפל בזה היום.

רונן קרסו: את יכולה להוריד את הנושא מסדר היום.

קטי קטרין שטרית: תודה רבה.

רונן קרסו: תודה לך.

רונן קרסו: לגבי השאר, באמת כולם באותו צד.

רונן קרסו: לפני שבוע השר גלנט החליט שלוקחים אחריות פעם ראשונה אחרי חודשיים וחצי.

רונן קרסו: הכול צריך להיות מהר.

רונן קרסו: אנחנו ניתן את כל התמיכה לדודי ולצוות המקסים.

רונן קרסו: אין סיבה לא לעשות את זה, אין סיבה לא להחזיר לאנשים את הכסף, אלא אם שוב משרד האוצר יתקע מקלות ויעשה את הדברים שלעיתים הוא נוהג לעשות.

רונן קרסו: אם לא, אני יכול להבטיח לכם כאן שאפשר לשים את העסק הזה מאחורינו תוך שבועיים-שלושה.

קטי קטרין שטרית: לא, לא, דודי אמר שבוע, נתנו לו שבועיים.

קטי קטרין שטרית: אני מבקשת לא שלושה שבועות.

קטי קטרין שטרית: לחלוטין תוך שבועיים אתם יכולים לסיים את הכול.

קטי קטרין שטרית: אתה הזכרת את נציג האוצר.

קטי קטרין שטרית: נמצא איתנו נציג האוצר מוחמד חלאילה, בבקשה.

קטי קטרין שטרית: אתה יכול להתייחס לנושא?

מוחמד חלאילה: מה ההתייחסות שאתם דורשים מאתנו?

אורלי פרומן: אני אגיד לך.

אורלי פרומן: חשב משרד החינוך עמוס שקדי אמר שאחרי שהם יאספו את הנתונים צריך את אישור משרד האוצר כי משרד האוצר מעוניין ללמוד את הסוגיה.

אורלי פרומן: השאלה היא למה אתם לא לומדים את הסוגיה כבר עכשיו במקביל לתהליך?

קטי קטרין שטרית: גם אתה יודע שהפרויקט הזה מאוד חשוב, וגם אתה יודע שההורים שהם הלקוחות לא קיבלו את המוצר.

קטי קטרין שטרית: אתה גם יודע ששר החינוך אמר שצריך להחזיר את הכסף להורים; אתה גם יודע שיש סעיף שמשרד האוצר עוד בזמנו לפני שנים לא מעטות החליט שהוא מקצה לפרויקט הזה 50 מיליון.

קטי קטרין שטרית: מספר הסעיף הוא 240640.

מוחמד חלאילה: אנחנו לא בסוגיה תקציבית.

מוחמד חלאילה: החלטת השר דנה בהחזרת התשלומים להורים והתקבלה.

מוחמד חלאילה: נמצא מקור תקציבי בתוך המשרד, לפי סדר העדיפויות של המשרד.

מוחמד חלאילה: הבחינה שמשרד האוצר צריך לעשות ועושה ולא מחכה לאיסוף הנתונים היא בחינה של השלכות הרוחב שיכולות להיות להחזר התשלומים להורים.

קטי קטרין שטרית: יכולות להיות גם השלכות לצד השני.

מוחמד חלאילה: הסוגיה נשקלת לחיוב.

מוחמד חלאילה: אף אחד לא מעוניין לתקוע את התהליך, אף אחד לא מעוניין שההורים ייפגעו.

מוחמד חלאילה: כולם מנסים למצוא פתרונות אבל תהליכים בממשלה באופן כללי לוקחים קצת זמן, ואנחנו מבקשים שההורים יתאזרו קצת בסבלנות.

אורלי פרומן: כמה?

אורלי פרומן: מה הלו"ז שלכם?

מוחמד חלאילה: אנחנו מבינים את המצוקה שהם נקלעו אליה.

מוחמד חלאילה: גם אנחנו נמצאים בתקופה לא קלה מבחינת עומס עבודה וריבוי אנשים שנפגעו ושצריך לטפל בהם והכול נמצא בסדר העדיפויות שלנו.

קטי קטרין שטרית: אבל בימים אלה שאתם מעבירים מיליארדים – אנחנו מדברים על 21 מיליון שקלים.

קטי קטרין שטרית: עבורכם זה עוד סעיפון.

קטי קטרין שטרית: עבור אותם הורים זה אמון, זה המון דברים.

קטי קטרין שטרית: אתם צריכים לתת לזה קדימות כי אנחנו מדברים על ילדים ואתה יודע איזה השלכות רוחב, לא משפטיות, יש לנושא הזה.

מוחמד חלאילה: נכון.

מוחמד חלאילה: השלכות הרוחב הן לשני הצדדים.

מוחמד חלאילה: הסוגיה היא לא תקציבית.

מוחמד חלאילה: המקור התקציבי קיים, משרד החינוך מצא ותעדף את זה ממקורותיו.

מוחמד חלאילה: אנחנו במקום לבחון מהן השלכות הרוחב שיכולות להיות להחזר התשלומים להורים.

אורלי פרומן: מתי תהיו מוכנים?

מוחמד חלאילה: אני שוב אומר – הסוגיה נשקלת לחיוב.

מוחמד חלאילה: אף אחד לא מנסה לתקוע את התהליך ואף אחד לא מנסה לעכב את העברת התשלומים להורים.

מוחמד חלאילה: כפי שאמר חשב המשרד, יש סוגיות כמה להחזיר לכל תלמיד.

מוחמד חלאילה: אם לא יהיה איסוף נתונים גם את זה אי אפשר לדעת.

מוחמד חלאילה: הסוגיות הטכניות הן גם משמעותיות בתהליך.

מוחמד חלאילה: חייבים לעשות איסוף נתונים.

קטי קטרין שטרית: מוחמד, פתרנו את הבעיה.

קטי קטרין שטרית: אומר דודי – תוך שבועיים כל זה מסתיים ואז תיעשה ההעברה להורים.

אורלי פרומן: מתי תהיו מוכנים בסוגיה?

מוחמד חלאילה: אנחנו באמצע תהליך.

מוחמד חלאילה: הסוגיות נבחנות בלשכה המשפטית בעיקר ובאגף החשב הכללי.

מוחמד חלאילה: אני נציג אגף תקציבים.

מוחמד חלאילה: אם הנתונים יהיו בשבוע או בשבועיים הקרובים משרד האוצר לא יהיה מי שיתקע את התהליך או יעכב אותו, כמובן.

קטי קטרין שטרית: תודה רבה לך.

קטי קטרין שטרית: אני רוצה שנשמע עכשיו את נציג התלמידים והנוער כי בעצם הם אלה שנפגעו הכי הרבה בתהליך הזה.

קטי קטרין שטרית: אני מקווה מאוד שלא איבדנו לחלוטין את האמון בפרויקט הזה.

קטי קטרין שטרית: דביר בן זאב, בבקשה.

דביר בן זאב: אני תלמיד כיתה י"א בבית הספר החקלאי "כדורי".

דביר בן זאב: הייתי אמור לצאת השנה בחופש הגדול במשלחת לפולין.

דביר בן זאב: חוץ מזה אני נציג במועצת התלמידים והנוער הארצית ויושב-ראש מועצת התלמידים והנוער המחוזית.

דביר בן זאב: יושבת-ראש הוועדה קטי שטרית, אני מודה לך מאוד על ההתייחסות המוערכת מאוד לנושא הזה.

דביר בן זאב: זה לא ברור מאליו.

דביר בן זאב: אני רוצה להוסיף למשוואה עוד נושא.

דביר בן זאב: אנחנו מדברים על החזרת הכסף להורים שבתקופה הזאת זה מאוד חשוב, במיוחד כשאנחנו במצב של מיליון מובטלים וחצי מיליון עצמאים שנלחמים כרגע לפת לחם.

דביר בן זאב: אבל אני רוצה להזכיר את התלמידים שהמשפחות שלהם לא יכלו להוציא אותם למסע והם עבדו ועשו משמרות ערב ולילה ובזעה חסכו שקל לשקל כדי לצאת למסע הזה.

דביר בן זאב: הם שילמו מהכסף שלהם כי הם לא רצו להפסיד את החוויה הערכית והחשובה הזאת.

דביר בן זאב: הפרויקט הזה הצליח לבנות את האמון והם הלכו ואחרי הלימודים חסכו שקל לשקל – הם עצמם ולא ההורים שלהם – או מכיוון שהמשפחה לא יכלה או מסיבות אחרות.

דביר בן זאב: הם שילמו את הכסף ובסוף הנוער לא מקבל כסף.

דביר בן זאב: איזו דוגמה מקבל הנוער?

דביר בן זאב: איזו דוגמה אני מקבל?

דביר בן זאב: תלמידים שחסכו שקל לשקל ועבדו כל כך קשה כדי לצאת לפרויקט הערכי הזה ואז מגיעים למצב שכמעט שלושה חודשים שילמו על מוצר ולא קיבלו אותו.

דביר בן זאב: האם דבר כזה יכול לקרות?

דביר בן זאב: האם זה הגיוני והאם זאת הדוגמה שהמדינה שלנו רוצה לתת?

דביר בן זאב: אני חושב שההתייחסות צריכה להיות עכשיו וברגע זה גם להורים שרעבים לפת לחם ובמיוחד להסתכל על הדוגמה הזאת שכל השנה הזאת נתנה לנוער שלנו ובמיוחד מה שקורה עכשיו – שנוער עבר וחסך שקל לשקל לא קיבל את הכסף.

דביר בן זאב: איזו מין דוגמה נותן משרד החינוך לנוער?

קטי קטרין שטרית: תודה.

קטי קטרין שטרית: אני רוצה לחזור לחשב – מה המקור התקציבי?

קטי קטרין שטרית: אתה יכול להסביר לנו, בבקשה?

קטי קטרין שטרית: כדי שנוכל לדעת לפני שאנחנו מסכמים.

עמוס שקדי: אין לי מספר התקנה אבל - - - של משרד החינוך.

עמוס שקדי: משרד החינוך בתעדוף של - - -

קטי קטרין שטרית: אז אין בעיה של מקור תקציבי.

עמוס שקדי: לא, לא.

עמוס שקדי: ברגע ששר החינוך הנחה להחזיר המשרד יתעדף את זה במקורות שלו וימצא מקור תקציבי.

עמוס שקדי: אין סוגיה תקציבית.

קטי קטרין שטרית: יפה.

קטי קטרין שטרית: נחזור לדודי, בבקשה.

קטי קטרין שטרית: אני רוצה לוחות זמנים.

דודי שוקף: אני יודע לתת את מה שאני עושה מול בתי הספר.

קטי קטרין שטרית: זה הכול.

קטי קטרין שטרית: החשב אומר שהבעיה להשבת הכספים זה הנתונים.

דודי שוקף: זה מה שאני אומר – אני אדאג שהמנהלים יחד איתנו והזכיינים – כי זה מה שהחשבות רצתה – את ההצלבה בין הרשימות שיש לי לבין בתי-הספר והסוכנים – ואני גם אגיד מי לא עשה את זה, זה בסדר.

דודי שוקף: אני אלחץ על כולם שבשבוע הבא אנחנו מגישים לחשבות שלוש רשימות: אנחנו, זכיינים ובתי-הספר כדי שהחשבות, הגזברות והאוצר יעשו את הטבלאות המתמטיות שלהם כדי לספק את הכסף חזרה.

דודי שוקף: אני מסכים איתכם, מלכתחילה אמרתי שיש מסלול אבל אני לא גורם מקצועי, אז שהם יקבעו מה האופציה הנכונה.

קטי קטרין שטרית: אז אתה אמרת שבוע, ואנחנו אמרנו שבועיים.

קטי קטרין שטרית: אז אני חושבת שתוך שבועיים אנחנו יכולים לראות את האור.

דודי שוקף: אור זה נתונים.

דודי שוקף: אני יודע עד שלב הנתונים.

דודי שוקף: אני מעביר הלאה.

קטי קטרין שטרית: החשב אומר שברגע שיש לו נתונים אז הכול בסדר – אפשר להמשיך הלאה ולהעביר את הכספים.

קטי קטרין שטרית: לדעתי, אתם גם צריכים לתת את הדעת באיזה אופן משיבים – האם זה באמצעות המשרד, האם זה באמצעות חברות הנסיעות, האם זה באמצעות הרשויות.

קטי קטרין שטרית: זאת נקודה שעדיין לא הבנתי – איך אנחנו מעבירים את הכספים לילדים.

דודי שוקף: - - - הם צריכים להנחות - - -

עמוס שקדי: אנחנו חושבים להחזיר את זה בחלק מהמקרים דרך החברות ובחלק מהמקרים דרך ספק שנותן מלגות.

עמוס שקדי: כשיהיו לנו הנתונים אנחנו נמצא את הדרך להחזיר את הכסף להורים.

עמוס שקדי: הפן הטכני לא יהיה אבן הנגף.

קטי קטרין שטרית: גם צריכה להיות חשיבה לגבי הסוגיה של תנועות הנוער.

קטי קטרין שטרית: כי גם מתנועות הנוער נלקחו כספים ועדיין לא הושבו.

קטי קטרין שטרית: אנחנו מדברים על 800 - -

עמוס שקדי: אני לא מכיר סוגיה של תנועות נוער במשרד החינוך.

דודי שוקף: אין בעיה.

דודי שוקף: אנחנו עובדים איתם כל השנים.

אורלי פרומן: יש בעיה כי תנועות הנוער עברו עכשיו למשרד להשכלה גבוהה.

אורלי פרומן: איך אתם עושים את ההשבה הזאת?

אורלי פרומן: האם עדיין אפשר לעשות את זה במסגרת משרד החינוך?

אורלי פרומן: האם צריך לפצל?

אורלי פרומן: זאת גם סוגיה שלא נתנו את הדעת עליה.

אורלי פרומן: אני רוצה לשמוע את צחי פיס, בבקשה.

אורלי פרומן: מישהו פנה אליכם?

אורלי פרומן: מישהו דיבר איתכם?

אורלי פרומן: מישהו יצר איתכם קשר או שאתם לא יודעים עדיין מה קורה איתכם.

צחי פיס: כמו שדודי ציין קיבלנו יחד עם יתר מנהלי בתי הספר והגורמים המוציאים לפולין – תנועות נוער וכולי – את פנייתו להצליב את הנתונים.

צחי פיס: ביצענו הצלבה של הנתונים מול הזכיין שמולו אנחנו עובדים, וכאמור, אתמול בערב העברתי לדודי מכתב שמאשר את הנתונים, ואני מבקש לקבל ברוח הדברים את לוחות הזמנים להחזר הכספי כדי שנוכל לסייע.

צחי פיס: כמובן, אם יש מכשול שעומד בדרך של נתונים, של אי בהירות או כל דבר אנחנו עומדים לרשות העניין כמו שהיה כל הזמן.

צחי פיס: אני מקווה שהסוגיה של פיצול המשרדים לא תעיב על החזרת הכספים.

עמוס שקדי: חברת הכנסת שטרית, אני לא מכיר את הסוגיה של תנועות הנוער.

עמוס שקדי: אני לא מכיר שהנחיית שר החינוך חלה על סוגיית תנועות הנוער.

קטי קטרין שטרית: זה לא תחת אחריותו, זה תחת אחריותו של השר אלקין.

עמוס שקדי: לא משנה.

עמוס שקדי: אני נציג החשבות גם של השר אלקין, ואני לא מכיר את הסוגיה הזאת.

עמוס שקדי: הסוגיה הזאת לא נבדקה, לא נדונה.

עמוס שקדי: אני לא עסקתי בה מעולם.

עמוס שקדי: זאת הפעם הראשונה שאני שומע על האירוע הזה.

קטי קטרין שטרית: אני מבינה.

קטי קטרין שטרית: אבל כשגבו את הכספים המשרד היה משרד אחד שטיפל גם בתנועות הנוער וגם בבתי-הספר.

עמוס שקדי: יש הבדל בין משלחת שנוסעת בתוכנית לימודים לבין משלחת אחרת.

עמוס שקדי: אנחנו צריכים ללמוד את הסוגיה.

קטי קטרין שטרית: כן, מאה אחוז.

דודי שוקף: חברת הכנסת שטרית, אני אשמח להיעזר בצחי.

דודי שוקף: הוא דוגמה מאוד טובה לשאול שאלה מאוד חשובה: המשלחת של צחי נראית הומוגנית כי היא כולה של תנועת נוער, אבל יש שם סניפים מכל הארץ וחברי התנועה שייכים להרבה מוסדות חינוכיים אחרים.

דודי שוקף: צחי, אני אשאל בשם הוועדה – יש כל מיני מחשבות איך להחזיר כספים – במשלחת שלך אתה יכול להמליץ לחברי הוועדה איך היית רוצה לראות את שיטת ההחזרה אצלכם?

צחי פיס: אני אענה לשאלתך וגם אתייחס לדבריו של חשב המשרד עמוס שקדי.

צחי פיס: המסעות של תנועות הנוער והמסעות לפולין באופן כללי, רובם יוצאים תחת אחריותה של מינהלת פולין ובמסגרת משרד החינוך.

צחי פיס: חניכים שיוצאים איתנו בוחרים לצאת איתנו כי הפעולה שאנחנו מציעים והאופן החינוכי שאנחנו נוקטים מתאים להם ומדבר יותר ללבם ולדרכם.

צחי פיס: הם עושים זאת על חשבון יציאתם עם בתי-הספר.

צחי פיס: המסע הוא תחת אחריותו של משרד החינוך לכל דבר ועניין, והוא ממלכתי בדיוק כמו המסע של בית-ספר זה או אחר.

צחי פיס: לכן אני לא מבין מדוע יש התייחסות שונה.

צחי פיס: להבנתי, אנחנו עומדים בדיוק באותה קטגוריה כמו בתי-הספר בעניין זה.

צחי פיס: לגבי אופן ההשבה של הכספים – אני יכול להגיד שבמנגנון שאנחנו מנהלים בנוער העובד הדרך הפשוטה ביותר להחזיר כסף היא שהגורם ששילמנו לו הוא שיחזיר, קרי החברות.

צחי פיס: גם למשרד החינוך יש דרכים להעביר את הכסף.

צחי פיס: משרד החינוך מפעיל במינהלת פולין מטה מלגות שגם החניכים שלנו זכאים לו.

צחי פיס: מטה מלגות היה משפה את החברות על בסיס הנתונים של הביצוע בפועל – מה שכמובן לא קרה וחברות לא קיבלו את הכסף הזה, והוא נמצא, להבנתי, אצל המדינה – אני לא יודע להגיד איפה.

צחי פיס: אנחנו כתנועה נוכל להחזיר כסף אם תהיה פרוצדורה של המדינה שגם תעביר את הכסף כי אנחנו בכלל לא נוגעים בכסף, אנחנו לא רואים.

צחי פיס: מהרגע שסוכם המכרז ונכנסנו לעבודה מול זכיין אנחנו פועלים מול הזכיין והוא גובה את הכסף מההורים.

צחי פיס: אנחנו רק מאשרים את הרשימות ועושים את כל הפעולה המסנכרנת בין מינהלת פולין לבין הזכיין שלנו ובין החניכים שלנו.

קטי קטרין שטרית: בסדר גמור.

קטי קטרין שטרית: אני רוצה לשמוע את ארז, נציג ההורים.

ארז רובינשטיין: בוקר טוב, תודה, קטי.

ארז רובינשטיין: שלום לכולם.

ארז רובינשטיין: אני רוצה להיות קונקרטי כי חלק מהדיון חוזר על הדיון הקודם.

ארז רובינשטיין: יש בידיי רשימה של לפחות שמונה בתי-ספר שלא קיבלו את הפנייה שלך, מר שוקף.

ארז רובינשטיין: המנהלים לא יודעים על מה מדובר.

ארז רובינשטיין: העברנו להם את המייל שאתה העברת לחלק מבתי-הספר והם מעולם לא ראו אותו.

ארז רובינשטיין: יש לי אפילו מנהלת שאומרת לי שהיא מנסה להשיג אתכם במיילים ובטלפונים ואף אחד לא עונה לה.

ארז רובינשטיין: אז אני אשמח להעביר לך את הרשימה.

דודי שוקף: אני מקבל את ההערה.

דודי שוקף: כמובן, אנחנו נעשה עוד היום טלפונים.

דודי שוקף: תאמין לי שזה אחד הדברים שכתבתי פה בנושא מיילים.

דודי שוקף: כנראה, המייל שהיא הזינה במערכת שלנו לא מעודכן.

דודי שוקף: אבל אני מקבל את ההערה.

דודי שוקף: אנחנו עושים עכשיו שוב טלפונים לכל ה-98.

ארז רובינשטיין: אני שמח לשמוע את זה.

ארז רובינשטיין: לדעתי, 98 בתי-ספר לא צריך שלושה שבועות בשביל להשיג את המידע.

דודי שוקף: לא להתבלבל – זה לא 98 בתי-ספר, זה 98 משלחות.

דודי שוקף: זה מעל 200 בתי-ספר.

דודי שוקף: צריך להבין שמשלחת יכולה להיות מורכבת מארבעה בתי-ספר.

ארז רובינשטיין: אני חוזר על ההצעה שלי – אני כרגע בחל"ת.

ארז רובינשטיין: אני מתנדב, אם אתה רוצה, ותוך 48 שעות משיג לך הכול.

ארז רובינשטיין: החבר'ה בוועד הפעולה שלנו השיגו כבר 90% מהמידע, יש לי האקסל.

ארז רובינשטיין: וזה בכלל בלי להיות בקשר איתכם.

ארז רובינשטיין: אז אני אשמח אם תוכלו לראות איך אתם מוודאים שכולם - -

קטי קטרין שטרית: הנה, פתרנו את הביורקרטיה.

ארז רובינשטיין: דבר שני – נוצר פה הרושם שאנחנו חוזרים לדיון הראשוני כאילו לא התקבלה החלטת שר החינוך או שהיא פשוט לא חשובה.

ארז רובינשטיין: זאת אומרת שר החינוך קיבל החלטה להחזיר את הכסף ואומרים לנו פה נציגים – גם מר שקדי וגם הנציג חלאילה מהאוצר – שעם כל הכבוד לזה ששר החינוך קיבל את ההחלטה אנחנו עדיין בוחנים משפטית את ההשלכות גם באוצר וגם במשפטים כאילו לא התקדם כלום, כאילו שלהחלטת השר גלנט אין שום משקל, ואפילו שהתקציב יוצא מהמשרד שלו ושהוא מצא את המקור התקציבי עדיין זה לא אומר שהולכים להעביר את זה.

ארז רובינשטיין: הבנתי שעדיין החשכ"ל - -

קטי קטרין שטרית: ארז, אתה לא הבנת נכון.

קטי קטרין שטרית: השר נמצא על זה ולא מניח לזה כמעט כמוני, אם לא יותר.

קטי קטרין שטרית: אז לחלוטין זה לא יקרה.

קטי קטרין שטרית: כי אני בקשר כמעט יומיומי איתו.

קטי קטרין שטרית: אין מצב שהשר לא יעמוד על כך.

קטי קטרין שטרית: הוא כינס את כל הגורמים יום למחרת השיחה בינינו.

קטי קטרין שטרית: הוא עמד מעל הדוכן ואמר את זה קבל עם ועדה ולא הסתיר דבר וחצי דבר.

קטי קטרין שטרית: הוא חושב שהפרויקט הזה חשוב מאוד, הוא מאוד מאמין שצריך להשאיר את זה הפרויקט הזה על כנו, ולכן אני מבטיחה לך שמה שנאמר כאן בזהירות – ואני רואה התקדמות, אני רואה שמשרד החינוך כן מעוניין – ועל כך ייאמר לזכותו שאני רואה התקדמות בהשוואה למה שהיה בעבר.

קטי קטרין שטרית: אני בטוחה שבתוך שבועיים מסיימים את הסאגה הזאת.

ארז רובינשטיין: אין לי דבר וחצי דבר לשר.

ארז רובינשטיין: להפך, אני מלא הערכה שהוא קיבל את ההחלטה כל כך מהר.

ארז רובינשטיין: אני פשוט שומע בין השאר גם ממר שקדי וגם ממר חליאלה שזה עדיין בדיונים באוצר למרות ההחלטה של השר.

ארז רובינשטיין: אז אני אומר ששווה להתייחס גם לנקודה הזאת.

ארז רובינשטיין: באחת משלוש הנקודות שמר שקדי העלה הוא התייחס גם לאיסוף הנתונים שהתייחסנו לזה עכשיו וגם ביקשתי ממר שוקף לטפל בזה; שנית – מי יחזיר את הכסף שזה פחות מטריד אותי כרגע כל עוד יחזור; ושלישית – ההשלכות והאם זה נכון להחזיר.

ארז רובינשטיין: זאת אומרת גם מר שקדי התייחס להשלכות בכובעו השני של האוצר, ועדיין בוחנים אם זה נכון או לא נכון.

קטי קטרין שטרית: ארז, אנחנו לא נקיים כרגע את עבודת משרד החינוך בזום ולא בישיבה הזאת.

קטי קטרין שטרית: הוא אמר שתוך שבועיים נקבל דיווח.

קטי קטרין שטרית: אנחנו נכנס שוב את הוועדה אם צריך.

קטי קטרין שטרית: אבל אני בטוחה שהפעם אנחנו לפני פריצת דרך והדבר הזה יבוצע.

קטי קטרין שטרית: אני רוצה לסכם את הדיון.

ארז רובינשטיין: נקודה אחרונה, ברשותך, יש הורים ששילמו תרומות מעבר לכסף על הילד שלהם.

ארז רובינשטיין: התרומות האלה הגיעו בצורה של מלגות דרך בתי-הספר.

ארז רובינשטיין: פנו אליי כמה הורים ששילמו למעלה מ-10,000 שקלים.

ארז רובינשטיין: מאוד חשוב לי שהנקודה הזאת תירשם שיוודאו שברגע שהכסף חוזר להורים הם גם יקבלו את הכסף שהם תרמו.

קטי קטרין שטרית: הערה נכונה.

קטי קטרין שטרית: גם על הנושא הזה נקבל בעוד שבועיים דיווח מלא.

קטי קטרין שטרית: אני מבקשת לנעול את הישיבה.

קטי קטרין שטרית: תודה רבה לחברי הכנסת, כל טוב.